title: 2011/155/EU: Odluka Komisije od 9. ožujka 2011. o objavi i upravljanju referentnim dokumentom iz članka 27. stavka 4. Direktive 2008/57/EZ Europskog parlamenta i Vijeća o interoperabilnosti željezničkog sustava u Zajednici (priopćena pod brojem dokumenta C(2011) 1536)  Tekst značajan za EGP

text:
               07/Sv. 4

               HR

               Službeni list Europske unije

               246

         32011D0155

               L 063/22

               SLUŽBENI LIST EUROPSKE UNIJE

         ODLUKA KOMISIJE
   od 9. ožujka 2011.
   o objavi i upravljanju referentnim dokumentom iz članka 27. stavka 4. Direktive 2008/57/EZ Europskog parlamenta i Vijeća o interoperabilnosti željezničkog sustava u Zajednici
   (priopćena pod brojem dokumenta C(2011) 1536)
   (Tekst značajan za EGP)
   (2011/155/EU)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu 2008/57/EZ Europskog parlamenta i Vijeća od 17. lipnja 2008. o interoperabilnosti željezničkog sustava unutar Zajednice (1), posebno njezin članak 27. stavak 4.,
   uzimajući u obzir preporuku Europske agencije za željeznice od 15. travnja 2010. o referentnom dokumentu iz članka 27. stavka 3. Direktive 2008/57/EZ,
   budući da:

               (1)

               Odluka 2009/965/EZ od 30. studenoga 2009. o referentnom dokumentu iz članka 27. stavka 4. Direktive 2008/57/EZ (2) u svom Prilogu određuje popis parametara koje treba koristiti za razvrstavanje nacionalnih pravila u referentnom dokumentu iz članka 27. Direktive 2008/57/EZ.

               (2)

               Bitno je da su nacionalna pravila koje obuhvaća referentni dokument jasno određena kako bi se moglo odrediti u kojoj mjeri ih se može proglasiti istovrijednima te na taj način povećavajući broj pravila koji pripadaju skupini A na temelju odjeljka 2. Priloga VII. Direktivi 2008/57/EZ.

               (3)

               Države članice odgovorne su za ažuriranje svojih nacionalnih pravila. Ažuriranje nacionalnih pravila može imati učinak na razvrstavanje pravila u pogledu drugih država članica za određeni parametar naveden u odjeljku 1. Priloga VII. Direktivi 2008/57/EZ.

               (4)

               Potrebno je ažuriranje baze podataka nacionalnih pravila koja sadrži upućivanje na njih i koja ih razvrstava prema njihovoj jednakovrijednosti.

               (5)

               Europska Agencija za željeznice („Agencija”) trebala bi, za svaku državu članicu, biti odgovorna za sastavljanje, objavu i upravljanje popisom nacionalnih pravila za odobravanje za uporabu vozila, u kojem je za svaki parametar navedeno nacionalno pravilo i u kojem se odgovarajuće razvrstavaju pripadajuća pravila drugih država članica za taj parametar. Ti bi popisi trebali biti sastavni dio referentnog dokumenta.

               (6)

               Dosljednost između pravila navedenih u referentnom dokumentu i pravila objavljenih na temelju članka 17. Direktive 2008/57/EZ moraju osigurati države članice. U tu svrhu države članice trebale bi imati na raspolaganju dovoljno vremena za ažuriranje referentnog dokumenta ili za objavljivanje/izmjenu/opoziv pravila na temelju postupka iz članka 17. Dok se ne usklade obje skupine pravila i ne bude na raspolaganju jedinstven unos podataka, nacionalna tijela nadležna za sigurnost (NSA-ovi) mogu u slučaju proturječnosti dvaju skupina pravila koristiti pravila navedena u referentnom dokumentu s ciljem izdavanja odobrenja za uporabu vozila.

               (7)

               Štoviše, u pogledu obavješćivanja o nacionalnim sigurnosnim pravilima u skladu s člankom 8. Direktive 2004/49/EZ Europskog parlamenta i Vijeća (3), oni nisu relevantni za referentni dokument. Dapače, Direktiva 2008/110/EZ Europskog parlamenta i Vijeća (4) izmijenila je tu Direktivu tako što je uklonila iz Priloga II. Direktivi 2004/49/EZ nacionalna sigurnosna pravila koja se odnose na odobrenje za uporabu i održavanje vozila.

               (8)

               Prilikom sastavljanja nacionalnih referentnih dokumenata nacionalna tijela nadležna za sigurnost trebala bi odrediti prioritete na temelju ciljeva iz Direktive 2008/57/EZ, vodeći pritom računa o sredstvima dostupnim unutar nacionalnih tijela nadležnih za sigurnost nakon rasprave u odgovarajućim radnim skupinama.

               (9)

               U skladu s člankom 27. stavkom 4. Direktive 2008/57/EZ Komisiji bi trebalo biti u bilo koje vrijeme dozvoljeno usvojiti mjere upućene Agenciji u pogledu izmjene referentnog dokumenta.

               (10)

               Mjere predviđene ovom Odlukom u skladu su s mišljenjem Odbora iz članka 29. stavka 1. Direktive 2008/57/EZ,

         DONIJELA JE OVU ODLUKU:
   Članak 1.
   1.   Sadržaj referentnog dokumenta iz članka 27. stavka 4. Direktive 2008/57/EZ naveden je u Prilogu ovoj Odluci.
   2.   Agencija objavljuje i upravlja referentnim dokumentom. Isti je slobodno dostupan na mrežnim stranicama Agencije. Agencija objavljuje prvu reviziju referentnog dokumenta u roku od četiri mjeseca od stupanja na snagu ove Odluke.
   3.   Najmanje jednom godišnje Agencija podnosi Komisiji i Odboru izvješće iz članka 29. Direktive 2008/57/EZ o napretku učinjenom u pogledu objave i upravljanja referentnim dokumentom.
   4.   Komisija može, u bilo koje vrijeme, na zahtjev Agencije, države članice, ili samostalno, usvojiti bilo kakvu odluku o izmjeni referentnog dokumenta koji objavljuje Agencija, u skladu s postupkom određenim u članku 27. stavku 4. Direktive 2008/57/EZ.
   Članak 2.
   Za svrhe referentnog dokumenta:

               (a)

               „pravilo” znači zahtjev primjenljiv u državi članici koji treba ispuniti podnositelj zahtjeva za odobrenje za uporabu vozila, kada je taj zahtjev vezan uz:

                           —

                           parametar na popisu utvrđenom u Prilogu Odluci 2009/965/EZ, i/ili

                           —

                           zahtjeve koji se odnose na provjeru i ispitivanje, i/ili

                           —

                           postupak koji se koristi za dobivanje odobrenja za uporabu vozila;

               (b)

               „razvrstavanje” znači postupak kojim jedna država članica razvrstava nacionalno pravilo druge države članice koji obuhvaća određeni parametar u jednu od tri skupine A, B ili C, koje su određene u odjeljku 2. Priloga VII. Direktivi 2008/57/EZ.

         Članak 3.
   1.   Za svaku državu članicu nacionalni referentni dokument sadrži za svaki parametar naveden na popisu u Prilogu Odluci 2009/965/EZ:

               (a)

               upućivanje na odgovarajuće nacionalno pravilo koje se primjenjuje u toj državi članici vezano uz izdavanje odobrenja za uporabu vozila ili izjavu kako ne postoji zahtjev u odnosu na ovaj parametar;

               (b)

               razvrstavanje, u skladu s odjeljkom 2. Priloga VII. Direktivi 2008/57/EZ, pravila koja se primjenjuju u drugim državama članicama.

         2.   Agencija je dužna omogućiti razvrstavanje nacionalnih pravila vezanih uz odobrenja za uporabu vozila putem odgovarajućih nacionalnih tijela nadležnih za sigurnost, kroz, ako je to primjenjivo, organiziranje sastanaka.
   Članak 4.
   1.   Svako nacionalno tijelo nadležno za sigurnost dostavlja Agenciji podatke potrebne za sastavljanje nacionalnog referentnog dokumenta. Nacionalno tijelo nadležno za sigurnost posebno:

               (a)

               dostavlja Agenciji za svaki parametar upućivanje na nacionalna pravila i njihovo razvrstavanje;

               (b)

               izvješćuje Agenciju o promjenama pravila u vrijeme objave izmjene pravila;

               (c)

               imenuje osobu ili odjel koji je odgovoran za dostavu tih podataka Agenciji;

               (d)

               provodi aktivnu razmjenu mišljenja i iskustava s drugim nacionalnim tijelima nadležnim za sigurnost kako bi bilo u mogućnosti razvrstati pravila na temelju članka 3. stavka 1. točke (b). Nacionalna tijela nadležna za sigurnost surađuju s ciljem uklanjanja nepotrebnih zahtjeva i suvišnih provjera.

         2.   Svaka država članica odobrava svoj nacionalni referentni dokument.
   3.   U roku godine dana nakon objave relevantnog nacionalnog referentnog dokumenta, države članice dužne su osigurati sukladnost između zahtjeva sadržanih u referentnom dokumentu i zahtjeva sadržanih u pravilima prijavljenim na temelju članka 17. Direktive 2008/57/EZ. Kada bude moguć jedinstven unos podataka vezano uz prijavu nacionalnih pravila, vremenski rok za osiguranje sukladnosti iznosit će šest mjeseci. Komisija je dužna obavijestiti države članice o datumu do kojeg će jedinstveni unos podataka za prijavljivanje biti na raspolaganju. Ako nakon tog razdoblja Agencija uoči neusklađenost, o tome izvješćuje odgovarajuću državu članicu. Kada pravilo iz referentnog dokumenta još uvijek nije prijavljeno, tada se to pravilo prijavljuje ili se referentni dokument ažurira.
   4.   Države članice dužne su obavijestiti Komisiju u roku od dva mjeseca nakon stupanja na snagu ove Odluke o nadležnom odjelu koji je odgovoran za provjeru i odobravanje njihovog nacionalnog referentnog dokumenta i njegovih izmjena.
   Članak 5.
   1.   Nastavno na članak 4. stavak 1. točku (b), ako promjena pravila može utjecati na razvrstavanje tog pravila u drugoj državi članici, Agencija o tome izvješćuje nacionalna tijela nadležna za sigurnost u državama članicama na koje se to odnosi tako da iste mogu ponovno preispitati razvrstavanje.
   2.   Ako Agencija primijeti da određeno pravilo koji je određena država članica razvrstala u skupinu B ili C po njezinom mišljenju mora biti razvrstan u skupinu A, ona mora potaknuti raspravu o tom pitanju s odgovarajućim nacionalnim tijelom nadležnim za sigurnost kako bi se postigao sporazum o ispravnom razvrstavanju.
   3.   Ako nakon rasprave s odgovarajućim nacionalnim tijelima nadležnim za sigurnost, Agencija smatra kako razvrstavanje u skupinu B ili C od strane pojedinog nacionalnog tijela nadležnog za sigurnost nije opravdano na temelju odredbi Direktive 2008/57/EZ te kako razvrstavanje u skupinu B ili C predstavlja nepotrebni zahtjev ili nepotrebnu provjeru koja ima neravnomjeran učinak na trošak ili vremensko razdoblje potrebno za dobivanje odobrenja za uporabu vozila, Agencija je dužna o tome obavijestiti Komisiju te podnijeti tehničko mišljenje Komisiji i predmetnoj državi članici.
   4.   Ako je to primjenljivo, Komisija donosi odluku u skladu s postupkom iz članka 27. stavka 4. Direktive 2008/57/EZ. Ta odluka se upućuje Agenciji s ciljem ažuriranja referentnog dokumenta i predmetnoj državi članici u pogledu odobrenja nacionalnog referentnog dokumenta kako je predviđeno u članku 4. stavku 2.
   Članak 6.
   Ova se Odluka ne primjenjuje na Republiku Cipar i Republiku Maltu dok se na njihovom državnom području ne uspostavi željeznički sustav.
   Članak 7.
   Ova se Odluka primjenjuje od 1. travnja 2011.
   Članak 8.
   Ova je Odluka upućena državama članicama i Europskoj agenciji za željeznice.

      Sastavljeno u Bruxellesu 9. ožujka 2011.

            Za Komisiju

         Siim KALLAS

            Potpredsjednik

      (1)  SL L 191, 18.7.2008., str. 1.

      (2)  SL L 341, 22.12.2009., str. 1.

      (3)  SL L 164, 30.4.2004., str. 44.

      (4)  SL L 345, 23.12.2008., str. 62.

      PRILOG

         REFERENTNI DOKUMENT

      1.   Svrha referentnog dokumenta

      Svrha je referentnog dokumenta pojednostaviti postupak izdavanja odobrenja za uporabu vozila pomoću:

                  (a)

                  navođenja svih parametra koje je potrebno provjeriti u vezi s odobrenjem za uporabu vozila;

                  (b)

                  navođenje svih pravila koji se primjenjuju u državama članicama za izdavanje odobrenja za uporabu vozila;

                  (c)

                  upućivanje svakog pravila na jedan od parametara koji je potrebno provjeriti u vezi s odobrenjem za uporabu vozila;

                  (d)

                  razvrstavanje svih pravila u skupinu A, B ili C u skladu s odjeljkom 2. Priloga VII. Direktivi 2008/57/EZ;

                  (e)

                  u skladu s člankom 1. Odluke 2009/965/EZ, kratko navođenje nacionalnog zakonodavstva koje obuhvaća odobrenje za uporabu vozila.

            2.   Ustroj i sadržaj

      Referentni dokument ustrojen je na sljedeći način:

                  Dio 1.

                  :

                  Upute za primjenu: ovaj dio odnosi se na dijelove uključene u ovu Odluku te sve druge podatke bitne za upravljanje, razumijevanje i uporabu referentnog dokumenta.

                  Dio 2.

                  :

                  Nacionalni referentni dokumenti: referentni dokument uključuje sve nacionalne referentne dokumente pojedinih država članica koji navode i razvrstavaju nacionalna pravila, kao što je navedeno u članku 3.

                  Dio 3.

                  :

                  Podaci o nacionalnom zakonodavstvu: u skladu s člankom 1. Odluke 2009/965/EZ, referentni dokument uključuje podatke o nacionalnom zakonodavstvu koji se primjenjuje na odobrenje za uporabu vozila. Taj dio ispunjava se čim država članica prijavi nacionalne mjere za provedbu Direktive 2008/57/EZ.

            3.   Područje primjene referentnog dokumenta

      Referentni dokument odnosi se na sva odobrenja za uporabu željezničkih vozila koja su podložna Direktivi 2008/57/EZ i kada se zahtjeva sukladnost s nacionalnim pravilima.
      U skladu s člankom 1. Direktive 2008/57/EZ, ovo se odnosi na vozila namijenjena za prometovanje na transeuropskoj mreži (TEN) i na svim ostalim željezničkim prugama.
      U pogledu vozila u skladu s TSI-jem, referentni dokument dozvoljava usporedbu i unakrsno upućivanje određenih parametara između pravila koji se primjenjuju u različitim državama članicama kako bi se provjerila tehnička usklađenost s infrastrukturom, sukladnost s posebnim slučajevima, zatvaranje otvorenih točaka, te usklađivanje s nacionalnim pravilima u slučajevima odstupanja.
      Nadalje, referentni dokument omogućuje uspoređivanje i unakrsno upućivanje nacionalnih pravila povezanih s popisom parametra koje je potrebno provjeriti prilikom izdavanja odobrenja za uporabu vozila koja nisu u skladu s TSI-jem.


title: 2013/494/EU: Odluka Komisije оd 9. listopada 2013. o mjeri u vezi s pužnim transporterom za mrkve i korabe koju je u skladu s člankom 11. Direktive 2006/42/EZ Europskog parlamenta i Vijeća donijela Finska (priopćeno pod brojem dokumenta C(2013) 6392)  Tekst značajan za EGP

text:
               11.10.2013

               HR

               Službeni list Europske unije

               L 270/5

         ODLUKA KOMISIJE
   оd 9. listopada 2013.
   o mjeri u vezi s pužnim transporterom za mrkve i korabe koju je u skladu s člankom 11. Direktive 2006/42/EZ Europskog parlamenta i Vijeća donijela Finska
   (priopćeno pod brojem dokumenta C(2013) 6392)
   (Tekst značajan za EGP)
   (2013/494/EU)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu 2006/42/EZ Europskog parlamenta i Vijeća od 17. svibnja 2006. o strojevima, i izmjene Direktive 95/16/EZ (1), a posebno njezin članak 11.,
   budući da:

               (1)

               U skladu s postupkom iz članka 11. stavka 2. Direktive 2006/42/EZ finska nadležna tijela obavijestila su Komisiju i ostale države članice o mjeri u vezi s pužnim transporterom za mrkve i korabe tipa TSF 350 proizvođača Cabinplant A/S, Foresbjergvej 9, 5683 Haarby, Danska. Stroj je imao CE oznaku i bila mu je priložena EZ izjava o sukladnosti.

               (2)

               Mjera je donesena zbog neusklađenosti stroja sa sljedećim osnovnim zdravstvenim i sigurnosnim zahtjevima iz Priloga I. Direktivi 2006/42/EZ:

                           —

                           1.3.7. – Rizici povezani s pokretnim dijelovima

                           —

                           1.3.8. – Izbor zaštite od rizika nastalih od pokretnih dijelova

                           —

                           1.4.2.2. – Pomični blokirajući štitnici

                           —

                           2.1.1. (d) i (e) – Strojevi u proizvodnji hrane – čišćenje.

               (3)

               Mjera je donesena nakon nesreće koja se dogodila tijekom čišćenja stroja u trenutku kada je rukovatelj stavio ruku u ispušnu cijev transportera da odstrani zapelo povrće i, dok je puž bio u pogonu, zadobio ozljede prstiju. Štitnik koji je sprječavao pristup ispušnoj cijevi bio je fiksna zaštita. S obzirom na to da se zbog čišćenja stroj trebao otvarati više puta dnevno, finska nadležna tijela smatrala su da ga je potrebno opremiti s pomičnim blokirajućim štitnikom. Nadalje, finska nadležna tijela napomenula su da se stroj u stanju mirovanja nije mogao djelotvorno očistiti, kao što je bilo navedeno u uputama.

               (4)

               U skladu s člankom 11. stavkom 3. Direktive 2006/42/EZ, Komisija je od proizvođača Cabinplant A/S zatražila da iznese svoje mišljenje o mjeri. Proizvođač je odgovorio da je pužni transporter tipa TSF 350 projektirao i proizveo dobavljač, a da ga je kupilo poduzeće Cabinplant A/S radi ugradnje u integrirani sustav. Naveo je da će se u slučaju kupnje pužnih transportera tog tipa u buduće pobrinuti za njihovu usklađenost sa zahtjevima iz Direktive 2006/42/EZ.

               (5)

               Razmatranjem dokaza koje su dostavila finska nadležna tijela i zapažanja proizvođača potvrđuje se da pužni transporter tipa TSF 350 koji nije opremljen s pomičnim blokirajućim štitnikom za sprječavanje pristupa ispušnoj cijevi dok je puž u pogonu ne ispunjava osnovne zdravstvene i sigurnosne zahtjeve iz Priloga I. Direktivi 2006/42/EZ te da ta neusklađenost povećava rizik od ozljede za korisnike,

         DONIJELA JE OVU ODLUKU:
   Članak 1.
   Utvrđuje se opravdanost mjere koju su donijela finska nadležna tijela kojom se zabranjuje stavljanje na tržište pužnog transportera tipa TSF 350 koji nije opremljen s pomičnim blokirajućim štitnikom za sprječavanje pristupa ispušnoj cijevi dok je puž u pogonu.
   Članak 2.
   Ova je Odluka upućena državama članicama.

      Sastavljeno u Bruxellesu 9. listopada 2013.

            Za Komisiju

         Antonio TAJANI

            Potpredsjednik

      (1)  SL L 157, 9.6.2006., str. 24.


Odluka Komisije od 02/09/2013 u kojoj se određuje koncentracija kompatibilna sa zajedničkim tržištem (Predmet br. COMP/M.6989 - AQUALIA / MITSUI / SEVEROMORAVKSE VODOVODY A KANALIZACE OSTRAVA / AQUALIA INFRAESTRUCTURAS INZENYRING) prema Uredbi Vijeća (EZ) br. 139/2004 (Samo je engleski tekst vjerodostojan)


Odluka Komisije od 20/12/2012 u kojoj se određuje koncentracija kompatibilna sa zajedničkim tržištem (Predmet br. COMP/M.6791 - THE WALT DISNEY COMPANY / LUCASFILM) prema Uredbi Vijeća (EZ) br. 139/2004 (Samo je engleski tekst vjerodostojan)


title: 2012/177/EU: Odluka Vijeća od 19. ožujka 2012. o izmjeni Odluke 1999/70/EZ o vanjskim revizorima nacionalnih središnjih banaka s obzirom na vanjske revizore Bank of Greece

text:
302                  HR                              Službeni list Europske unije                                              01/Sv. 16
32012D0177
28.3.2012.                                        SLUŽBENI LIST EUROPSKE UNIJE                                                  L 90/21
                                                         ODLUKA VIJEĆA
                                                        od 19. ožujka 2012.
              o izmjeni Odluke 1999/70/EZ o vanjskim revizorima nacionalnih središnjih banaka s obzirom na
                                                 vanjske revizore Bank of Greece
                                                           (2012/177/EU)
VIJEĆE EUROPSKE UNIJE,                                                 (5)      Primjereno je poštovati preporuku Upravnog vijeća ESB-a
                                                                                i u skladu s tim izmijeniti Odluku Vijeća 1999/70/EZ (2),
uzimajući u obzir Protokol br. 4 o Statutu Europskog sustava
središnjih banaka i Europske središnje banke koji je priložen          DONIJELO JE OVU ODLUKU:
Ugovoru o Europskoj uniji i Ugovoru o funkcioniranju
Europske unije, a posebno njegov članak 27. stavak 1.,                                                Članak 1.
uzimajući u obzir Preporuku ESB/2012/1 Europske središnje              Članak 1. stavak 12. Odluke 1999/70/EZ zamjenjuje se sljede
banke od 10. veljače 2012. Vijeću Europske unije o vanjskim            ćim:
revizorima Bank of Greece (1),
                                                                           „12.     KPMG Certified Auditors A. E odobrava se kao
budući da:                                                                 vanjski revizor Bank of Greece za financijske godine od
                                                                           2012. do 2016.”.
(1)    Reviziju računa Europske središnje banke (ESB) i nacio
       nalnih središnjih banaka Eurosustava trebaju obavljati                                         Članak 2.
       neovisni vanjski revizori koje preporuči Upravno vijeće
       ESB-a i odobri Vijeće Europske unije.                           Ova Odluka proizvodi pravne učinke od dana objave.
(2)    Mandat sadašnjih vanjskih revizora Bank of Greece zavr                                        Članak 3.
       šava nakon revizije za financijsku godinu 2011. Stoga je
       potrebno imenovati vanjske revizore od financijske              Ova je Odluka upućena Europskoj središnjoj banci.
       godine 2012.
(3)    Bank of Greece odabrala je KPMG Certified Auditors A.
                                                                       Sastavljeno u Bruxellesu 19. ožujka 2012.
       E. za svojeg vanjskog revizora za financijske godine od
       2012. do 2016.
                                                                                Za Vijeće
(4)    Upravno vijeće ESB-a preporučilo je da se KPMG Certified
       Auditors A. E. imenuje vanjskim revizorom Bank of                                                       Predsjednica
       Greece za financijske godine od 2012. do 2016.                                                        M. GJERSKOV
(1) SL C 48, 18.2.2012., str. 1.                                       (2) SL L 22, 29.1.1999., str. 69.


title: Odluka Europskog parlamenta i Vijeća br. 573/2014/EU od 15. svibnja 2014. o pojačanoj suradnji između javnih službi za zapošljavanje (JSZ-ova)  Tekst značajan za EGP

text:
               28.5.2014

               HR

               Službeni list Europske unije

               L 159/32

         ODLUKA EUROPSKOG PARLAMENTA I VIJEĆA br. 573/2014/EU
   od 15. svibnja 2014.
   o pojačanoj suradnji između javnih službi za zapošljavanje (JSZ-ova)
   (Tekst značajan za EGP)
   EUROPSKI PARLAMENT I VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 149.,
   uzimajući u obzir prijedlog Europske komisije,
   nakon prosljeđivanja nacrta zakonodavnog akta nacionalnim parlamentima,
   uzimajući u obzir mišljenje Europskoga gospodarskog i socijalnog odbora (1),
   uzimajući u obzir mišljenje Odbora regija,
   u skladu s redovnim zakonodavnim postupkom (2),
   budući da:

               (1)

               U svojim zaključcima od 17. lipnja 2010. Europsko vijeće usvojilo je strategiju Europa 2020. za radna mjesta te pametan, održiv i uključiv rast („Europa 2020.”). Europsko vijeće pozvalo je na pokretanje svih instrumenata i politika Unije u svrhu potpore ostvarenju zajedničkih ciljeva te je pozvalo države članice da poduzmu pojačano usklađeno djelovanje. Javne službe za zapošljavanje (JSZ-ovi) imaju središnju ulogu u doprinosu ostvarenju cilja strategije Europa 2020. čija je svrha postizanje stope zaposlenosti od 75 % za žene i muškarce u dobi od 20 godina do 64 godine do 2020., a posebno smanjenjem nezaposlenosti među mladima.

               (2)

               Člankom 45. Ugovora o funkcioniranju Europske unije („Ugovor”) utvrđuje se sloboda kretanja radnika unutar Unije, dok su njegovim člankom 46. određene mjere za ostvarenje te slobode, posebno osiguravanjem bliske suradnje između javnih službi za zapošljavanje. Mreža JSZ-ova uspostavljena na temelju ove Odluke („Mreža”) trebala bi osim općih aspekata geografske mobilnosti obuhvatiti širok raspon ciljeva i inicijativa pomoću poticajnih mjera osmišljenih za poboljšanje suradnje među državama članicama u području zapošljavanja.

               (3)

               Ova Odluka trebala bi biti usmjerena na poticanje suradnje između država članica u područjima nadležnosti JSZ-ova. Time se formalizira i jača trenutačna neformalna suradnja između JSZ-ova putem sadašnje Europske mreže šefova JSZ-ova u kojoj su sve države članice pristale sudjelovati. Puni potencijal vrijednosti Mreže leži u daljnjem sudjelovanju svih država članica. O tom bi sudjelovanju trebalo obavijestiti tajništvo Mreže.

               (4)

               U skladu s člankom 148. stavkom 4. Ugovora,Vijeće je Odlukom 2010/707/EU (3) donijelo smjernice za politike zapošljavanja država članica, koje su se provodile u razdoblju od 2011. do 2013. Te integrirane smjernice usmjeravaju države članice prilikom definiranja njihovih nacionalnih programa reformi i provedbe reformi. Integrirane smjernice temelj su preporuka za pojedine zemlje koje Vijeće upućuje državama članicama na temelju tog članka. Posljednjih su godina te preporuke obuhvaćale specifične preporuke u vezi s funkcioniranjem i kapacitetom JSZ-ova i učinkovitošću aktivnih politika tržišta rada u državama članicama.

               (5)

               Te bi preporuke za pojedine zemlje imale koristi od daljnje potpore u vidu poboljšanih na činjenicama utemeljenih povratnih informacija o uspješnosti provedbe politike i suradnje između JSZ-ova država članica. U tu bi svrhu Mreža trebala provoditi konkretne inicijative kao što su zajednički sustavi benchmarkinga temeljeni na dokazima, odgovarajuće aktivnosti uzajamnog učenja, uzajamna pomoć među članovima Mreže i provedba strateških aktivnosti u svrhu modernizacije JSZ-ova. Posebna znanja Mreže i njezinih pojedinačnih članova također bi trebalo iskoristiti kako bi se, na zahtjev Europskog parlamenta, Vijeća, Komisije ili Odbora za zapošljavanje (EMCO) pružili dokazi o razvoju politika zapošljavanja.

               (6)

               Jača i usmjerenija suradnja između JSZ-ova trebala bi dovesti do poboljšane razmjene najbolje prakse. Mreža bi trebala povezivati rezultate koji se temelje na benchmarkingu i aktivnostima uzajamnog učenja na način koji omogućuje razvoj sustavnog, dinamičnog i integriranog procesa benchlearninga.

               (7)

               Mreža bi trebala blisko surađivati s EMCO-om na temelju članka 150. Ugovora te bi trebala pridonositi radu EMCO-a pružanjem činjeničnih dokaza i izvješća o politikama koje provode JSZ-ovi. Doprinosi Mreže Europskom parlamentu trebali bi biti usmjereni preko tajništva, a doprinosi Vijeću preko EMCO-a, bez ikakvih preinaka te, gdje je to moguće, zajedno s komentarima. Posebno, ukupno znanje Mreže o aspektima ostvarenja politika zapošljavanja i usporedna analiza JSZ-ova mogla bi pomoći pri ocjeni i izradi politika zapošljavanja donositeljima odluka o politikama, na razini Unije i na nacionalnoj razini.

               (8)

               Mreža bi, u okviru nadležnosti JSZ-ova, trebala pridonositi provedbi inicijativa politike u području zapošljavanja, poput Preporuke Vijeća od 22. travnja 2013. o uspostavi programa Jamstvo za mlade (4). Mreža bi, također, trebala podupirati inicijative usmjerene na bolju usklađenost vještina, dostojan i održiv rad, poboljšanu dobrovoljnu mobilnost radne snage i olakšavanje prijelaza iz obrazovanja i osposobljavanja na posao, uključujući i putem potpore za pružanje usluga usmjeravanja i poboljšane transparentnosti vještina i kvalifikacija. Aktivnosti Mreže trebale bi obuhvatiti evaluaciju i ocjenu aktivnih politika tržišta rada, uključujući i onih koje su usmjerene na ranjive društvene skupine i socijalnu isključenost.

               (9)

               Mreža bi trebala ojačati suradnju među svojim članovima, razviti zajedničke inicijative usmjerene na razmjenu informacija i najbolje prakse u svim područjima koja JSZ-ovi obuhvaćaju, usporednu analizu i savjetovanje kao i promicanje inovativnih pristupa pružanju usluga zapošljavanja. Uspostavom Mreže bit će omogućena uključiva usporedba svih JSZ-ova koja se temelji na dokazima i koja je usmjerena na rezultate, što vodi prepoznavanju najboljih praksi u područjima usluga koje JSZ-ovi pružaju. Ti bi rezultati trebali pridonijeti boljem osmišljavanju i pružanju usluga zapošljavanja u okviru njihovih posebnih odgovornosti. Inicijative Mreže trebale bi poboljšati djelotvornost JSZ-ova i omogućiti učinkovitiju javnu potrošnju. Mreža bi, također, trebala surađivati i s ostalim pružateljima usluga zapošljavanja.

               (10)

               U svojem godišnjem programu rada, Mreža bi trebala definirati tehničke detalje benchmarkinga JSZ-ova i povezanih aktivnosti uzajamnog učenja, posebno metodologije benchlearninga, na temelju pokazatelja benchmarkinga kako su navedeni u Prilogu ovoj Odluci za ocjenu uspješnosti JSZ-ova, kontekstne varijable, zahtjeve u vezi s dostavom podataka, kao i instrumente učenja integriranog programa uzajamnog učenja. U ovoj bi Odluci trebalo odrediti područja benchmarkinga. Države članice ostaju nadležne odlučivati hoće li na dobrovoljnoj osnovi sudjelovati u dodatnom benchlearningu u drugim područjima.

               (11)

               Ovlast za donošenje akata u skladu s člankom 290. Ugovora trebala bi biti delegirana Komisiji u pogledu izmjene Priloga o pokazateljima uspješnosti benchmarkinga. Posebno je važno da Komisija tijekom svojeg pripremnog rada provede odgovarajuća savjetovanja, uključujući savjetovanja sa stručnjacima, posebno onima iz JSZ-ova. Prilikom pripreme i izrade delegiranih akata, Komisija bi trebala osigurati da se relevantni dokumenti Europskom parlamentu i Vijeću šalju istodobno, na vrijeme i na primjeren način.

               (12)

               Zbog raznolikosti modela, zadaća i oblika pružanja usluga JSZ-ova, svaka država članica mora sama, iz redova višeg rukovodstva svojih JSZ-ova, imenovati jednog člana i jednog zamjenskog člana za Odbor Mreže („Odbor”). Ako je primjenjivo, član ili zamjenski član trebali bi u Odboru predstavljati druge JSZ-ove iz svoje države članice. Ako iz ustavnih razloga država članica ne može imenovati samo jedan JSZ, trebalo bi odrediti relevantne JSZ-ove tako da se njihov broj svede na najmanji mogući i da se ne mijenjaju pravila da jedna država članica ima jedan glas u Odboru. Članovi Odbora trebali bi uložiti sve napore kako bi osigurali da mišljenja i iskustva lokalnih i regionalnih vlasti budu uključena u aktivnosti Mreže te da se te vlasti redovito obavješćuje o tim aktivnostima. Članovi Odbora trebali bi imati ovlast za donošenje odluka u ime svojeg JSZ-a. Kako bi se osigurala uključenost svih JSZ-ova u Mrežu, aktivnosti bi trebale biti otvorene za s sudjelovanje JSZ-ova sa svih razina.

               (13)

               Kako bi se zajednički rad JSZ-ova što više uskladio sa stvarnošću na tržištu rada, Mreža bi trebala imati potpuno ažurirane podatke o nezaposlenima na razini NUTS 3.

               (14)

               Mreža bi se trebala temeljiti na iskustvu i zamijeniti postojeću neslužbenu savjetodavnu skupinu Europske mreže šefova JSZ-ova koju Komisija podržava od 1997., čija su stajališta uzeta u obzir u ovoj Odluci. Ključna područja djelovanja koja je utvrdila ta savjetodavna skupina u svojem izvješću naslovljenom „Strategija JSZ-ova 2020.” trebala bi doprinijeti modernizaciji i jačanju JSZ-ova.

               (15)

               Mreža bi trebala pružiti uzajamnu pomoć u korist svojih članova i trebala bi pomoći svojim članovima pri uzajamnoj potpori u modernizaciji organizacijskih struktura i pružanju usluga jačanjem suradnje, posebno putem prijenosa znanja, studijskih posjeta i razmjene osoblja.

               (16)

               Mrežu i njezine inicijative trebalo bi financirati kroz program PROGRESS/stavku zapošljavanje Programa Europske unije za zapošljavanje i socijalne inovacije („EaSI”) uspostavljenog Uredbom (EU) br. 1296/2013 Europskog parlamenta i Vijeća (5) u okviru odobrenih sredstava koje su odredili Europski parlament i Vijeće.

               (17)

               Za projekte koje je razvila Mreža ili koji su utvrđeni u aktivnostima uzajamnog učenja, a zatim provedeni u pojedinim JSZ-ovima, države članice trebale bi imati pristup financiranju iz Europskog socijalnog fonda (ESF), Regionalnog fonda za razvoj (ERDF) i programa Obzor 2020., Okvirnog programa Unije za istraživanje i inovacije (2014. – 2020.) uspostavljenog Uredbom (EU) br. 1291/2013 Europskog parlamenta i Vijeća (6).

               (18)

               Mreža bi trebala osigurati da dopunjava, a ne zamjenjuje ili duplicira djelovanja poduzeta kao dio Europske strategije zapošljavanja u smislu glave IX. Ugovora, posebno ona koja poduzima EMCO, kao i njegove alate, poput Zajedničkog ocjenjivačkog okvira (JAF), kao i djelovanja u okviru Programa uzajamnog učenja. Nadalje, u svrhu stvaranja sinergija, Komisija bi trebala osigurati da tajništvo Mreže blisko surađuje s tajništvom EMCO-a.

               (19)

               Ova Odluka poštuje temeljna prava i načela koja su priznata u Povelji Europske unije o temeljnim pravima („Povelja”). Posebno, ova Odluka nastoji osigurati puno poštovanje prava na pristup besplatnim uslugama posredovanja pri zapošljavanju i promicati primjenu članka 29. Povelje.

         DONIJELI SU OVU ODLUKU:
   Članak 1.
   Uspostava Mreže
   Uspostavlja se mreža javnih službi za zapošljavanje (JSZ-ova) na razini Unije na razdoblje od 17. lipnja 2014 do 31. prosinca 2020. („Mreža”). Mreža provodi inicijative utvrđene u članku 4.
   Mreža se sastoji od:

               (a)

               JSZ-ova kako su ih imenovale države članice;

               (b)

               Komisije.

         EMCO ima status promatrača.
   Države članice s podnacionalnim autonomnim JSZ-ovima osiguravaju njihovu primjerenu zastupljenost u posebnim inicijativama Mreže.
   Članak 2.
   Definicije „benchlearninga”
   Za potrebe ove Odluke i aktivnosti Mreže, benchlearning znači proces stvaranja sustavne i integrirane veze između benchmarkinga i aktivnosti uzajamnog učenja koje se sastoje od identificiranja dobrih izvedbi kroz sustave benchmarkinga temeljene na pokazateljima uspješnosti, uključujući prikupljanje podataka, vrednovanje podataka, konsolidiranje i ocjenu podataka, uz primjenu odgovarajuće metodologije te korištenje dobivenih rezultata u konkretnim aktivnostima uzajamnog učenja temeljenih na dokazima, uključujući dobre ili najbolje modele iz prakse.
   Članak 3.
   Ciljevi
   Cilj je ove Odluke poticanje suradnje među državama članicama putem Mreže u području zapošljavanja, u okviru područja za koja su JSZ-ovi nadležni, kako bi se pridonijelo strategiji „Europa 2020.” i provedbi odgovarajućih politika Unije i tako pružila podrška:

               (a)

               najranjivijim društvenim skupinama s visokom stopom nezaposlenosti, posebno starijim radnicima i mladim osobama koje nisu zaposlene, niti su u obrazovanju ili osposobljavanju (NZOO);

               (b)

               dostojnom i održivom radu;

               (c)

               boljem funkcioniranju tržišta rada EU-a;

               (d)

               prepoznavanju vještina koje nedostaju i pružanju informacija o njihovu opsegu i mjestu, kao i boljem usklađivanju vještina tražitelja zaposlenja potrebama poslodavaca;

               (e)

               boljoj integraciji tržišta rada;

               (f)

               povećanoj dobrovoljnoj geografskoj i profesionalnoj mobilnosti na pravičnoj osnovi kako bi se zadovoljile specifične potrebe tržišta rada;

               (g)

               integraciji osoba isključenih s tržišta rada kao dijelu borbe protiv socijalne isključenosti;

               (h)

               evaluaciji i ocjenjivanju aktivnih inicijativa na tržištu rada i njihovoj djelotvornoj i učinkovitoj provedbi.

         Članak 4.
   Inicijative Mreže
   1.   U okviru područja za koja su JSZ-ovi nadležni, Mreža posebno provodi sljedeće inicijative:

               (a)

               razvoj i provedba benchlearninga temeljenog na dokazima među JSZ-ovima diljem Unije radi uspoređivanja, pomoću odgovarajuće metodologije, izvedbi njihovih aktivnosti u sljedećim područjima:

                           i.

                           doprinos smanjenju nezaposlenosti za sve dobne skupine i za osjetljive skupine;

                           ii.

                           doprinos smanjenju trajanja nezaposlenosti i smanjenju neaktivnosti radi rješavanja dugoročne i strukturne nezaposlenosti te socijalne isključenosti;

                           iii.

                           popunu slobodnih radnih mjesta (uključujući i kroz dobrovoljnu mobilnost radne snage);

                           iv.

                           zadovoljstvo klijenata uslugama JSZ-ova.

               (b)

               pružanje uzajamne pomoći u obliku stručnih ili grupnih aktivnosti, putem suradnje, razmjene informacija, iskustava i osoblja među članovima Mreže, uključujući potporu provedbi preporuka specifičnih za pojedinu zemlju u vezi s JSZ-ovima koje izdaje Vijeće na zahtjev dotične države članice ili JSZ-a;

               (c)

               doprinosi modernizaciji i jačanju JSZ-ova u ključnim područjima u skladu s ciljevima zapošljavanja i socijalnim ciljevima Europe 2020.;

               (d)

               priprema izvješća na zahtjev Europskog parlamenta, Vijeća, Komisije ili na vlastitu inicijativu;

               (e)

               doprinosi provedbi relevantnih političkih inicijativa;

               (f)

               donosi i provodi svoj godišnji program rada u kojemu određuje svoje metode rada, očekivane rezultate i detalje u vezi s provedbom benchlearninga;

               (g)

               unapređuje i dijeli najbolju praksu o identifikaciji mladih osoba koje nisu zaposlene, niti su u obrazovanju ili osposobljavanju (NZOO) i razvoju inicijativa kojima bi se osiguralo da ti mladi ljudi steknu vještine potrebne za ulazak i ostanak na tržištu rada.

         U pogledu inicijative utvrđene u prvom podstavku točki (a), benchmarking koristi pokazatelje određene u Prilogu. Mreža također aktivno sudjeluje u provedbi tih aktivnosti razmjenom podataka, znanja i prakse. Države članice ostaju nadležne odlučivati hoće li na dobrovoljnoj osnovi sudjelovati u dodatnim aktivnostima benchlearninga u područjima osim onih navedenih u točki (a) podtočkama od i. do iv.;
   2.   Mreža uspostavlja mehanizam izvještavanja vezan za inicijative navedene u stavku 1. U primjeni tog mehanizma, članovi Mreže podnose godišnje izvješće Odboru.
   Članak 5.
   Suradnja
   Mreža inicira suradnju s relevantnim dionicima na tržištu rada, uključujući druge pružatelje usluga zapošljavanja, te, prema potrebi, socijalne partnere, organizacije koje predstavljaju nezaposlene osobe ili ranjive skupine, nevladine organizacije koje djeluju u području zapošljavanja, regionalne i lokalne vlasti, Europsku mrežu politika cjeloživotnog profesionalnog usmjeravanja i privatne službe za zapošljavanje tako što ih uključuje u odgovarajuće aktivnosti i sastanke Mreže te putem razmjene informacija i podataka s njima.
   Članak 6.
   Funkcioniranje Mreže
   1.   Mrežom upravlja Odbor. Država članica imenuje u Odbor jednog člana te jednog zamjenskog člana iz višeg rukovodstva svojeg JSZ-a. Komisija također imenuje jednog člana i jednog zamjenskog člana u Odbor. Zamjenski članovi Odbora zamjenjuju članove kad god je to potrebno.
   EMCO među svojim članovima te u skladu sa svojim poslovnikom imenuje jednog predstavnika koji ima status promatrača u Odboru uz iznimku zatvorenih sjednica Odbora. Odbor mora imati mogućnost sastati se na zatvorenim sjednicama uz sudjelovanje jednog člana po državi članici te jednog člana iz Komisije, osim za točke dnevnog reda koje se tiču pitanja povezanih s godišnjim programom rada. Poslovnik Odbora pruža dodatna detaljna pravila o održavanju zatvorenih sjednica.
   2.   Odbor imenuje predsjednika i dva potpredsjednika iz redova svojih članova koje su imenovale države članice. Predsjednik predstavlja Mrežu. Potpredsjednik zamjenjuje predsjednika kada god je potrebno.
   3.   Odbor donosi svoj poslovnik jednoglasnom odlukom. Taj poslovnik sadrži, između ostalog, mehanizme za donošenje odluka Odbora te odredbe o imenovanju i mandatima predsjednika i zamjenikâ predsjednika Odbora.
   4.   Odbor većinskom odlukom donosi:

               (a)

               godišnji program rada Mreže, uključujući uspostavu radnih skupina te jezične aranžmane sastanaka Mreže;

               (b)

               tehnički okvir za provođenje benchmarkinga i aktivnosti uzajamnog učenja, kao dio godišnjeg programa rada Mreže, uključujući metodologiju benchlearninga na temelju pokazatelja benchmarkinga navedenih u Prilogu ovoj Odluci radi usporedbe uspješnosti JSZ-ova, kontekstne varijable, zahtjeve za dostavljanje podataka te instrumente učenja integriranog programa uzajamnog učenja;

               (c)

               godišnje izvješće Mreže. To izvješće šalje se Europskom parlamentu i Vijeću i objavljuje se.

         5.   Odboru pomaže tajništvo koje osigurava Komisija i koje ima sjedište unutar Komisije. Tajništvo u suradnji s predsjednikom i zamjenicima predsjednika priprema sastanke Odbora, godišnji program rada Mreže i njezino godišnje izvješće. Tajništvo usko surađuje s tajništvom EMCO-a.
   Članak 7.
   Financijska potpora za ovu poticajnu mjeru
   Globalni resursi za provedbu ove Odluke uspostavljaju se u okviru PROGRESS/stavku zapošljavanje programa za zapošljavanje i socijalne inovacije (EaSI), čija godišnja odobrena sredstva odobravaju Europski parlament i Vijeće unutar granica financijskog okvira.
   Članak 8.
   Izmjena Priloga o pokazateljima uspješnosti „benchmarkinga”
   Komisija je ovlaštena donijeti delegirane akte u skladu s člankom 9. kako bi izmijenila Prilog radi utvrđivanja pokazatelja uspješnosti benchmarkinga.
   Članak 9.
   Delegiranje ovlasti
   1.   Ovlasti za donošenje delegiranih akata dodjeljuju se Komisiji u skladu s uvjetima utvrđenim u ovom članku.
   2.   Delegiranje ovlasti navedeno u članku 8. dodjeljuje se Komisiji od 17. lipnja do 31. prosinca 2020.
   3.   Europski parlament ili Vijeće u svakom trenutku mogu opozvati delegiranje ovlasti iz članka 8. Odlukom o opozivu prekida se delegiranje ovlasti koje je u njoj navedeno. Opoziv proizvodi učinke sljedećeg dana od dana objave spomenute odluke u Službenom listu Europske unije ili na kasniji dan naveden u spomenutoj odluci. On ne utječe na valjanost delegiranih akata koji su već na snazi.
   4.   Čim donese delegirani akt, Komisija ga istodobno priopćuje Europskom parlamentu i Vijeću.
   5.   Delegirani akt donesen na temelju članka 8. stupa na snagu samo ako Europski parlament ili Vijeće ne ulože nikakav prigovor u roku od dva mjeseca od priopćenja tog akta Europskom parlamentu i Vijeću ili ako su prije isteka tog roka i Europski parlament i Vijeće obavijestili Komisiju da neće uložiti prigovore. Taj se rok produljuje za dva mjeseca na inicijativu Europskog parlamenta ili Vijeća.
   Članak 10.
   Preispitivanje
   Komisija Europskom parlamentu, Vijeću, Europskom gospodarskom i socijalnom odboru te Odboru regijâ do 18. lipnja 2017. podnosi izvješće o primjeni ove Odluke. U izvješću se posebno ocjenjuje u kojoj je mjeri Mreža pridonijela ostvarenju ciljeva određenih u članku 3. te je li ispunila svoje zadaće. U njemu se također ocjenjuje kako je Mreža razvila i provela benchmarking u područjima iz članka 4. stavka 1. točke (a) podtočaka od i. do iv..
   Članak 11.
   Stupanje na snagu
   Ova Odluka stupa na snagu dvadesetog dana od dana objave u Službenom listu Europske unije.
   Članak 12.
   Adresati
   Ova je Odluka upućena državama članicama.

      Sastavljeno u Bruxellesu 15. svibnja 2014.

            Za Europski parlament

            Predsjednik

         M. SCHULZ

            Za Vijeće

            Predsjednik

         D. KOURKOULAS

      (1)  SL C 67, 6.3.2014., str. 116.

      (2)  Stajalište Europskog parlamenta od 16. travnja 2014. (još nije objavljeno u Službenom listu) i odluka Vijeća od 8. svibnja 2014.

      (3)  Odluka Vijeća 2010/707/EU od 21. listopada 2010. o smjernicama za politike zapošljavanja država članica (SL L 308, 24.11.2010., str. 46.).

      (4)  SL C 120, 26.4.2013., str. 1.

      (5)  Uredba (EU) br. 1296/2013 Europskog parlamenta i Vijeća od 11. prosinca 2013. o Programu Europske unije za zapošljavanje i socijalne inovacije i izmjeni Odluke br. 283/2010/EU o uspostavi Europskog mikrofinancijskog instrumenta za zapošljavanje i socijalnu uključenost – Progress (SL L 347, 20.12.2013., str. 238.).

      (6)  Uredba (EU) br. 1291/2013 Europskog parlamenta i Vijeća od 11. prosinca 2013. o osnivanju Okvirnog programa za istraživanja i inovacije Obzor 2020. (2014. – 2020.) i o stavljanju izvan snage Odluke br. 1982/2006/EZ (SL L 347, 20.12.2013., str. 104.).

      PRILOG
      POKAZATELJI USPJEŠNOSTI BENCHMARKINGA

                  A.

                  Kvantitativni pokazatelji za područja navedena u članku 4. stavku 1. točki (a) podtočkama od i. do iv.:

                              1.

                              Doprinos smanjenju nezaposlenosti za sve dobne skupine i ranjive skupine:

                                          (a)

                                          prijelaz iz nezaposlenosti u zaposlenost po dobi, spolu i razini kvalifikacija kao udio u broju registriranih nezaposlenih osoba;

                                          (b)

                                          broj ljudi koji napuštaju evidenciju nezaposlenih JSZ-ova kao udio u broju registriranih nezaposlenih osoba.

                              2.

                              Doprinos smanjenju trajanja nezaposlenosti i smanjenju neaktivnosti kako bi se rješavala dugoročna i strukturna nezaposlenost kao i socijalna isključenost:

                                          (a)

                                          prijelaz u zapošljavanje nakon, na primjer, 6 i 12 mjeseci nezaposlenosti prema dobi, spolu i razini kvalifikacije, kao udio u broju svih prijelaza u zapošljavanje u registru JSZ-a;

                                          (b)

                                          upisi u registar JSZ-a osoba koje su ranije bile neaktivne kao udio u broju svih upisa u tom registru JSZ-a po dobi i spolu.

                              3.

                              Popunjavanje slobodnih radnih mjesta (uključujući i putem dobrovoljne mobilnosti radne snage):

                                          (a)

                                          popunjena slobodna radna mjesta;

                                          (b)

                                          odgovori iz istraživanja Eurostata o radnoj snazi na pitanja o doprinosu JSZ-a na pronalazak trenutačnog posla ispitanika.

                              4.

                              Zadovoljstvo klijenata uslugama JSZ-a:

                                          (a)

                                          ukupno zadovoljstvo tražitelja posla;

                                          (b)

                                          ukupno zadovoljstvo poslodavaca.

                  B.

                  Područja benchmarkinga kroz kvalitativnu unutarnju/vanjsku ocjenu čimbenika koji pospješuju učinak za područja navedena u članku 4. stavku 1. točki (a) podtočkama od i. do iv.:

                              1.

                              Strateško upravljanje učinkom;

                              2.

                              Izrada operativnih procesa poput učinkovitog kanaliziranja/profiliranja tražitelja posla i prilagođenog korištenja aktivnih instrumenata tržišta rada;

                              3.

                              Održivo aktiviranje i upravljanje prijelazima;

                              4.

                              Odnosi s poslodavcima;

                              5.

                              Kreiranje i provođenje usluga JSZ-ova temeljenih na dokazima;

                              6.

                              Učinkovito upravljanje partnerstvima s dionicima;

                              7.

                              Raspodjela resursa JSZ-ova.


Odluka Komisije od 30/07/2014 u kojoj se određuje koncentracija kompatibilna sa zajedničkim tržištem (Predmet br. COMP/M.7230 - BEKAERT / PIRELLI STEEL TYRE CORD BUSINESS) prema Uredbi Vijeća (EZ) br. 139/2004 (Samo je engleski tekst vjerodostojan)


Odluka Komisije od 03/06/2013 u kojoj se određuje koncentracija kompatibilna sa zajedničkim tržištem (Predmet br. COMP/M.6915 - OJSC UNIMILK COMPANY / NDL INTERNATIONAL / JV) prema Uredbi Vijeća (EZ) br. 139/2004 (Samo je engleski tekst vjerodostojan)


Odluka Komisije od 12/03/2013 u kojoj se određuje koncentracija kompatibilna sa zajedničkim tržištem (Predmet br. COMP/M.6838 - GOLDMAN SACHS / TPG LUNDY / MAVISBANK) prema Uredbi Vijeća (EZ) No 139/2004 (Vjerodostojan je samo tekst na engleskom jeziku)


Odluka Komisije od 26/02/2016 u kojoj se određuje koncentracija kompatibilna sa zajedničkim tržištem (Predmet br. COMP/M.7898 - ARAUCO / SONAE INDUSTRIA / TAFISA) prema Uredbi Vijeća (EZ) No 139/2004 (Vjerodostojan je samo tekst na engleskom jeziku)


title: 2012/498/EU: Odluka Komisije od 17. kolovoza 2012. o izmjeni Odluka 2010/2/EU i 2011/278/EU vezano za sektore i podsektore koji se smatraju izloženima značajnom riziku od istjecanja ugljika (priopćeno pod brojem dokumenta C(2012) 5715)  Tekst značajan za EGP

text:
15/Sv. 30               HR                                Službeni list Europske unije                                                     101
32012D0498
L 241/52                                               SLUŽBENI LIST EUROPSKE UNIJE                                                  7.9.2012.
                                                             ODLUKA KOMISIJE
                                                           od 17. kolovoza 2012.
                o izmjeni Odluka 2010/2/EU i 2011/278/EU vezano za sektore i podsektore koji se smatraju
                                            izloženima značajnom riziku od istjecanja ugljika
                                               (priopćeno pod brojem dokumenta C(2012) 5715)
                                                            (Tekst značajan za EGP)
                                                                (2012/498/EU)
EUROPSKA KOMISIJA,                                                                 mineralna vuna i njihove mješavine u rasutom stanju,
                                                                                listovima ili rolama” ova je ocjena pokazala da ih je na
                                                                                temelju specifičnih značajki jednostavno razlikovati od
uzimajući u obzir Ugovor o funkcioniranju Europske unije,                          drugih podsektora i da ispunjavaju kvantitativne kriterije
                                                                                utvrđene u članku 10.a stavku 15. Direktive 2003/87/EZ.
                                                                                Stoga bi popisu sektora i podsektora koji se smatraju
uzimajući u obzir Direktivu 2003/87/EZ Europskog parlamenta                        izloženima značajnom riziku od istjecanja ugljika
i Vijeća od 13. listopada 2003. o uspostavi sustava trgovanja                      trebalo dodati podsektore „voal, fina pređa, mat, ploče i
emisijskim jedinicama stakleničkih plinova unutar Zajednice i o                    ostali artikli od staklenih vlakana osim tkanina” i „vuna
izmjeni Direktive Vijeća 96/61/EZ (1), a posebno njezin članak                     od troske, kamena vuna i slična mineralna vuna i njihove
10.a stavke 1. i 13.,                                                              mješavine u rasutom stanju, listovima ili rolama”.
budući da:
                                                                            (5)    Oznaka 2614 na razini NACE-4 „Proizvodnja staklenih
                                                                                vlakana” sastoji se od dvije šesteroznamenkaste Prodcom
(1)     Odlukom Komisije 2010/2/EZ (2) utvrđuje se, u skladu s                     oznake: „261411 snopovi, pretpredivo, predivo i rezane
        Direktivom 2003/87/EZ popis sektora i podsektora koji                      niti, od staklenih vlakana” I „261412 voal, fina pređa,
        se smatraju izloženima značajnom riziku od istjecanja                      mat, ploče i ostali artikli od staklenih vlakana osim tkani
        ugljika.                                                                   na”. Podsektor pod šesteroznamenkastom Prodcom
                                                                                oznakom 261411 smatrao se izloženim značajnom
                                                                                riziku od istjecanja ugljika u Odluci 2010/2/EU. Dodava
(2)     Odlukom Komisije 2011/278/EU (3) utvrđuju se prije                        njem oznake Prodcom 261412 popisu sektora i podsek
        lazni propisi na razini Unije za usklađenu besplatnu                       tora koji se smatraju izloženima značajnom riziku od
        raspodjelu emisijskih jedinica na temelju članka 10.a                      istjecanja ugljika bit će obuhvaćen čitav sektor na razini
        Direktive 2003/87/EZ.                                                      NACE-4 2614. Stoga je radi jasnoće i izbjegavanja dupli
                                                                                ciranja oznaka 2614 na razini NACE-4 dodana odjeljku
                                                                                1.2. popisa, dok je oznaka Prodcom 261411 izbrisana iz
(3)     Svake godine popisu sektora i podsektora koji se                           odjeljka 2.
        smatraju izloženima značajnom riziku od istjecanja
        ugljika može se dodati sektor ili podsektor kada se u
        analitičkom izvješću dokaže da sektor ili podsektor,
        nakon promjene koja ima značajan utjecaj na aktivnosti              (6)    Odluke 2010/2/EU i 2011/278/EU trebalo bi stoga na
        toga sektora ili podsektora, ispunjava kriterije iz članka                 odgovarajući način izmijeniti.
        10.a stavaka 14. do 17. Direktive 2003/87/EZ.
                                                                            (7)    Mjere predviđene ovom Odlukom u skladu su s mišlje
(4)     Neki su sektori na razini NACE 4 iz Odluke 2010/2/EU                       njem Odbora za klimatske promjene,
        koji nisu izloženi značajnom riziku od istjecanja ugljika
        bili raščlanjeni i ocijenjen je određeni broj odgovarajućih
        podsektora kod kojih su određene specifične prepoz                 DONIJELA JE OVU ODLUKU:
        natljive značajke dovele do znatno različitog utjecaja
        nego na preostali sektor. Za podsektore „voal, fina
        pređa, mat, ploče i ostali artikli od staklenih vlakana
        osim tkanina” i „vuna od troske, kamena vuna i slična                                             Članak 1.
                                                                                Izmjene Odluke 2010/2/EU
(1) SL L 275, 25.10.2003., str. 32.
(2) SL L 1, 5.1.2010., str. 10.                                             Prilog Odluci 2010/2/EU mijenja se u skladu s Prilogom I. ovoj
(3) SL L 130, 17.5.2011., str. 1.                                           Odluci.
 ---pagebreak--- 102          HR                                     Službeni list Europske unije                                         15/Sv. 30
                                                              Članak 2.
                                                 Izmjene Odluke 2011/278/EU
    Prilog I. Odluci 2011/278/EU mijenja se u skladu s Prilogom II. ovoj Odluci.
                                                              Članak 3.
                                                              Adresati
    Ova je Odluka upućena državama članicama.
    Sastavljeno u Bruxellesu 17. kolovoza 2012.
                                                                                Za Komisiju
                                                                                Connie HEDEGAARD
                                                                                Članica Komisije
                                                              PRILOG I.
    Prilog Odluci 2010/2/EU mijenja se kako slijedi:
    1. U odjeljak 1.2. nakon stavke 2613 umeće se sljedeća stavka:
           Oznaka NACE                                                     Opis
             „2614         Proizvodnja staklenih vlakana”
    2. Odjeljak 2. mijenja se kako slijedi:
        (a) Sljedeća se stavka briše:
             Oznaka Prodcom                                                  Opis
                „261411        snopovi, roving, predivo ili rezane niti, od staklenih vlakana”
        (b) Nakon stavke 26821400 unosi se sljedeća stavka:
             Oznaka Prodcom                                                  Opis
               „26821610       vuna od troske, kamena vuna i slična mineralna vuna i njihove mješavine u rasutom stanju,
                               listovima ili rolama”
 ---pagebreak--- 15/Sv. 30          HR                                      Službeni list Europske unije                                                     103
                                                                      PRILOG II.
          U Prilogu I. Odluci 2011/278/EU stavka za referentne vrijednosti proizvoda „mineralna vuna” zamjenjuje se sljedećim:
                                                                                Izloženost istjecanju ugljika
                                                                Definicija obuhvaćenih                                    Visina referentne
           Referentna vrijednost   Definicija obuhvaćenih                                   kako je utvrđeno u Odluci
                                                                 postupaka i emisija                                         vrijednosti
                 proizvoda               proizvoda                                             2010/2/EU za 2013. i
                                                                   (granice sustava)                                         (dozvole/t)
                                                                                2014. godinu
          „Mineralna vuna        Proizvodi              od  Svi postupci izravno ili                     da                    0,682”
                                 mineralne vune za          neizravno       povezani      s
                                 toplinsku, zvučnu i        proizvodnim            fazama
                                 protupožarnu izola        topljenja, razvlaknjivanja i
                                 ciju, proizvedeni od       ubrizgavanja            veziva,
                                 stakla, kamena ili         stvrdnjavanja i sušenja te
                                 troske.                    oblikovanja. Za utvrđivanje
                                                            neizravnih emisija u obzir
                                                            se uzima ukupna potrošnja
                                                            električne energije unutar
                                                            granica sustava.


title: 2006/415/EZ: Odluka Komisije od 14. lipnja 2006. o određenim zaštitnim mjerama u vezi s visokopatogenom influencom ptica podtipa H5N1 kod peradi u Zajednici i o stavljanju izvan snage Odluke 2006/135/EZ (priopćeno pod brojem dokumenta C(2006) 2400)  Tekst značajan za EGP

text:
               03/Sv. 020

               HR

               Službeni list Europske unije

               21

         32006D0415

               L 164/51

               SLUŽBENI LIST EUROPSKE UNIJE

               14.06.2006.

      ODLUKA KOMISIJE

   od 14. lipnja 2006.
   o određenim zaštitnim mjerama u vezi s visokopatogenom influencom ptica podtipa H5N1 kod peradi u Zajednici i o stavljanju izvan snage Odluke 2006/135/EZ
   (priopćeno pod brojem dokumenta C(2006) 2400)
   (Tekst značajan za EGP)
   (2006/415/EZ)
   KOMISIJA EUROPSKIH ZAJEDNICA,
   uzimajući u obzir Direktivu Vijeća 89/662/EEZ od 11. prosinca 1989. o veterinarskim pregledima u trgovini unutar Zajednice radi uspostave unutarnjeg tržišta (1), a posebno njezin članak 9. stavak 4.,
   uzimajući u obzir Direktivu Vijeća 90/425/EEZ od 26. lipnja 1990. o veterinarskim i zootehničkim pregledima u trgovini određenim živim životinjama i proizvodima unutar Zajednice radi uspostave unutarnjeg tržišta (2), a posebno njezin članak 10. stavak 4.,
   uzimajući u obzir Uredbu (EZ) br. 998/2003 Europskog parlamenta i Vijeća od 26. svibnja 2003. o zahtjevima zdravlja životinja primjenjivim na nekomercijalno kretanje kućnih ljubimaca i o izmjeni Direktive Vijeća 92/65/EEZ (3), a posebno njezin članak 18.,
   uzimajući u obzir Direktivu Vijeća 2005/94/EZ od 20. prosinca 2005. o mjerama Zajednice za kontrolu influence ptica i o stavljanju izvan snage Direktive 92/40/EEZ (4), a posebno njezin članak 66. stavak 2.,
   budući da:

               (1)

               Influenca ptica zarazna je virusna bolest peradi i ptica, koja izaziva smrtnost i poremećaje, koji mogu brzo poprimiti epizootske razmjere, ozbiljno ugroziti zdravlje životinja i znatno smanjiti profitabilnost uzgoja peradi. Pod određenim okolnostima bolest može predstavljati i opasnost za zdravlje ljudi. Postoji opasnost da se uzročnik bolesti proširi na druga gospodarstva, divlje ptice te iz jedne države članice u druge države članice i treće zemlje putem međunarodnog prometa živim pticama ili njihovim proizvodima.

               (2)

               Ako je u uzorku uzetom od peradi na području države članice otkriven virus visokopatogene influence ptica A podtipa H5 i ako dok se čeka potvrda neuraminidaze tipa (N) klinička slika i epidemiološke okolnosti opravdavaju sumnju na visokopatogenu influencu ptica uzrokovanu visokopatogenim virusom influence A podtipa H5N1 ili je potvrđena prisutnost visokopatogene influence ptica ovog podtipa, pogođena država članica mora primijeniti određene zaštitne mjere kako bi se u najvećoj mogućoj mjeri smanjila opasnost od širenja bolesti.

               (3)

               Takve zaštitne mjere donesene su odlukom Komisije 2006/135/EZ od 22. veljače 2006. o određenim zaštitnim mjerama u odnosu na visokopatogenu influencu ptica kod peradi u Zajednici (5) koje je potrebno primijeniti uz mjere koje su donesene u okviru Direktive Vijeća 92/40/EEZ od 19. svibnja 1992. o uvođenju mjera Zajednice za kontrolu influence ptica (6) posebno s obzirom na kretanje određenih ptica i proizvoda peradi i drugih ptica podrijetlom iz područja pogođenih tom bolešću.

               (4)

               Mjere propisane Direktivom 92/40/EEZ temeljito su pregledane u svjetlu najnovijih znanstvenih spoznaja o rizicima koje influenca ptica predstavlja za zdravlje životinja i javno zdravlje, razvojem novih laboratorijskih testova i cjepiva te iskustvima stečenim za vrijeme nedavnih izbijanja bolesti u Zajednici kao i u trećim zemljama. S obzirom na ovaj pregled Direktiva 92/40/EEZ opozvana je i zamijenjena Direktivom 2005/94/EZ koju će države članice prenijeti u nacionalno zakonodavstvo do 1. srpnja 2007.

               (5)

               Do prijenosa Direktive 2005/94/EZ, i s obzirom na trenutačno stanje bolesti povezano s influencom ptica u Zajednici, bilo je potrebno propisati prijelazne mjere koje treba provoditi na gospodarstvima na kojima se sumnja na izbijanje influence ptica uzrokovane visokopatogenim virusima influence ili na kojima je njezina prisutnost potvrđena kod peradi ili drugih ptica držanih u zatočeništvu.

               (6)

               Te prijelazne mjere propisane Odlukom Komisije 2006/416/EZ (7) trebale bi omogućiti državama članicama da donesu mjere za kontrolu bolesti na razmjeran i prilagodljiv način, poštujući pritom različite razine rizika uzrokovane raznim sojevima virusa, vjerojatni socijalni i ekonomski utjecaj tih mjera na sektor poljoprivrede i ostale uključene sektore, osiguravajući istodobno da mjere poduzete za svaki pojedini scenarij budu i najprikladnije.

               (7)

               S napretkom određenih država članica u prijenosu Direktive 2005/94/EZ, svako pozivanje na prijelazne mjere potrebno je tumačiti kao pozivanje na odgovarajući stavak Direktive 2005/94/EZ.

               (8)

               Međutim, s obzirom na rizik od bolesti i epidemiološku situaciju u vezi s visokopatogenom influencom ptica te vodeći računa o mogućem znatnom ekonomskom utjecaju bolesti, posebno kad se pojavi na području koje ima populaciju peradi visoke gustoće, potrebno je zadržati određene dodatne mjere donesene na temelju Odluke 2006/135/EZ. Te mjere moraju biti usmjerene na jačanje lokalnih kontrolnih mjera kojima bi se regionalizirale pogođene države članice tako da se izdvoje pogođeni dijelovi državnog područja od dijelova slobodnih od bolesti, te sektoru peradi i trgovačkim partnerima daju jamstva o sigurnosti proizvoda koji se otpremaju iz dijelova države slobodnih od bolesti.

               (9)

               Mjere iz Odluke 2006/135/EZ treba uskladiti s mjerama propisanim Odlukom 2006/416/EZ i stoga je zbog jasnoće i dosljednosti prikladno opozvati Odluku 2006/135/EZ i zamijeniti je sa sadašnjom Odlukom koja zadržava samo dodatne kontrolne mjere koje su primjenjive na određeno stanje bolesti, u vezi s visokopatogenom influencom ptica podtipa H5N1.

               (10)

               Vodeći računa o različitim rizicima od bolesti u slučaju izbijanja visokopatogene influence ptica, pogođene države članice u tijesnoj suradnji s Komisijom trebaju uspostaviti područja visokog i niskog rizika, koje treba odvojiti od dijela državnog područja koje je slobodno od bolesti.

               (11)

               Ako to zahtijeva epidemiološka situacija potrebno je poduzeti prikladne mjere za područja pogođena izbijanjem bolesti, ili područja pod sumnjom na izbijanje, posebno tako da se u Prilogu sadašnjoj Odluci ova područja opiše i, ovisno o situaciji, ovaj opis ažurira, u skladu s postupkom iz članka 10. stavka 3. ili stavka 4. Direktive 90/425/EEZ i članka 9. stavka 3. ili stavka 4. Direktive 89/662/EEZ.

               (12)

               Na područjima pogođenim bolešću potrebno je provesti mjere predviđene Odlukom Komisije 2005/734/EZ od 19. listopada 2005. o utvrđivanju biosigurnosnih mjera za smanjivanje rizika prijenosa visokopatogene influence ptica prouzročene virusom A podtipom H5N1 od ptica koje žive u divljini na perad i druge ptice držane u zatočeništvu i osiguranju sustava ranog otkrivanja na području s izrazitim rizikom (8).

               (13)

               Zbog usklađenosti, za potrebe ove Odluke prikladno je primijeniti određene definicije iz Direktive 2005/94/EZ, Direktive Vijeća 90/539/EEZ od 15. listopada 1990. o uvjetima zdravlja životinja kojima se uređuje trgovina unutar Zajednice i uvoz iz trećih zemalja peradi i jaja za valenje (9), Uredbe (EZ) br. 853/2004 Europskog parlamenta i Vijeća od 29. travnja 2004. o utvrđivanju određenih higijenskih pravila za hranu životinjskog podrijetla (10), Uredbe (EZ) br. 998/2003.

               (14)

               Direktivom Vijeća 92/65/EEZ od 13. srpnja 1992. o utvrđivanju zahtjeva zdravlja životinja kojima se uređuje promet unutar Zajednice i uvoz u Zajednicu životinja, sjemena, jajnih stanica i zametaka koji ne podliježu zahtjevima zdravlja životinja utvrđenim u posebnim pravilima Zajednice iz Priloga A poglavlja I. Direktive 90/425/EEZ (11), propisuju se odobrena tijela, instituti i centri te model certifikata koji mora pratiti životinje ili njihove gamete između takvih odobrenih objekata u različitim državama članicama. Za ptice koje dolaze ili su namijenjene ustanovama, institutima ili centrima odobrenim u skladu s navedenom Direktivom, treba predvidjeti odstupanje od ograničenja prijevoza.

               (15)

               Pod određenim je uvjetima potrebno dopustiti prijevoz jaja za valenje iz zaraženih područja. Otpremu jaja za valenje u druge države treba dopustiti ako su ispunjeni uvjeti iz Direktive 2005/94/EZ. U takvim slučajevima certifikati o zdravlju životinja određeni Direktivom 90/539/EEZ moraju sadržavati pozivanje na ovu Odluku.

               (16)

               Otpremu mesa, mljevenog mesa, strojno otkoštenog mesa, mesnih pripravaka i mesnih proizvoda uzgojene pernate divljači iz zaraženih područja potrebno je dopustiti, pri čemu moraju biti ispunjeni određeni uvjeti, posebno u pogledu usklađenosti s određenim zahtjevima iz Uredbe (EZ) br. 853/2004 i Uredbe Europskog parlamenta i Vijeća (EZ) br. 854/2004 od 29. travnja 2004. o utvrđivanju posebnih pravila za organizaciju službenih kontrola proizvoda životinjskog podrijetla namijenjenih prehrani ljudi (12).

               (17)

               Direktivom Vijeća 2002/99/EZ od 16. prosinca 2002. o utvrđivanju zdravstvenih pravila za životinje kojima se uređuje proizvodnja, prerada, stavljanje u promet i unošenje proizvoda životinjskog podrijetla namijenjenih prehrani ljudi (13), utvrđuje se popis postupaka kojima meso iz područja pod ograničenjima postaje sigurno, dopušta mogućnost uvođenja posebnih identifikacijskih oznaka te predviđaju identifikacijske oznake koje se traže za meso koje zbog zdravlja životinja nije dopušteno stavljati na tržište. Iz zaraženih područja prikladno je dopustiti otpremu mesa koje ima oznaku zdravstvene ispravnosti, kako je predviđeno navedenom Direktivom, kao i mesnih proizvoda koji su bili podvrgnuti postupcima u skladu s tom Direktivom.

               (18)

               Uredbom (EZ) br. 2076/2005 propisuju se prijelazne mjere koje omogućuju uporabu nacionalnih identifikacijskih oznaka za proizvode životinjskog podrijetla koji su namijenjeni prehrani ljudi i koji se mogu staviti na tržište samo na državnom području države članice u kojoj su proizvedeni.

               (19)

               Uredbom (EZ) br. 1774/2002 Europskog parlamenta i Vijeća od 3. listopada 2002. o utvrđivanju zdravstvenih pravila u pogledu nusproizvoda životinjskog podrijetla koji nisu namijenjeni prehrani ljudi (14), odobrava se stavljanje na tržište niza nusproizvoda životinjskog podrijetla koji potječu s područja Zajednice koje je pod ograničenjem u pogledu zdravlja životinja, jer se ti proizvodi smatraju sigurnim zbog toga što se proizvode, prerađuju i koriste pod posebnim uvjetima, čime se učinkovito inaktiviraju mogući patogeni i sprečava dodir s prijemljivim životinjama.

               (20)

               Uzimajući u obzir mjere koje su donesene nakon izbijanja visokopatogene influence ptica podtipa H5N1 kod jata peradi u dvorištu u Danskoj i uspostavljanjem područja A i B u skladu s člankom 2. stavkom 4. točkama (b) i (c) Odluke 2006/135/EZ ta područja moraju i dalje biti uključena u Prilog toj Odluci, a treba uključiti i daljnja područja A i B nakon nedavnog izbijanja influence ptica podtipa H5 kod jata gusaka u Mađarskoj.

               (21)

               Odluku 2006/135/EZ potrebno je stoga staviti izvan snage i zamijeniti je ovom Odlukom.

               (22)

               Mjere predviđene ovom Odlukom u skladu su s mišljenjem Stalnog odbora za prehrambeni lanac i zdravlje životinja,

         DONIJELA JE OVU ODLUKU:
   Članak 1.
   Sadržaj i područje primjene
   1.   Ovom Direktivom utvrđuju se određene zaštitne mjere koje je potrebno primijeniti u slučaju visokopatogene influence ptica kod peradi na državnom području države članice („pogođena država članica”) koju uzrokuje visokopatogeni virus influence A podtipa H5 za koji se sumnja („sumnja na izbijanje bolesti”) ili je potvrđeno („izbijanje bolesti”) da je neuraminidaza tipa N1, kako bi se premještanjem peradi, drugih ptica ili njihovih proizvoda spriječilo širenje influence ptica na područja Zajednice koja su slobodna od bolesti.
   2.   Mjere iz ove Odluke primjenjuju se ne dovodeći pritom u pitanje mjere koje se primjenjuju u slučaju izbijanja visokopatogene influence ptica kod peradi poduzete u skladu s Odlukom 2006/416/EZ.
   Članak 2.
   Definicije
   Za potrebe ove Odluke primjenjuju se definicije iz Direktive 2005/94/EZ. Osim ovih, primjenjuju se i sljedeće definicije:

               (a)

               „jaja za valenje” znači jaja za inkubaciju koja snese perad, kako je određeno člankom 2. stavkom 4. Direktive 2005/94/EZ;

               (b)

               „pernata divljač” znači divljač kako je određeno u točki 1.5 alineji 2., a u pogledu drugih vrsta ptica u točki 1.7 Priloga I. Uredbi (EZ) br. 853/2004;

               (c)

               „druge ptice držane u zatočeništvu” znači ptice kako je određeno u članku 2. točki 6. Direktive 2005/94/EZ uključujući:

                           i.

                           kućne ljubimce vrsta ptica iz članka 3. točke (a) Uredbe (EZ) br. 998/2003; i

                           ii.

                           ptice namijenjene odobrenim tijelima, institutima ili centrima kako je određeno člankom 2. stavkom 1. točkom (c) Direktive 92/65/EEZ.

         Članak 3.
   Područja A i B
   1.   Područje navedeno u dijelu A Priloga („područje A”) klasificirano je kao područje visokog rizika i obuhvaća zaražena i ugrožena područja koja su utvrđena u skladu s člankom 11. Odluke 2006/416/EZ.
   2.   Područje navedeno u dijelu B Priloga („područje B”) klasificirano je kao područje niskog rizika koje može uključivati čitavo područje pod daljnjim ograničenjem ili njegove dijelove, utvrđene u skladu s člankom 11. Odluke 2006/416/EZ koje odvaja područje A od područja slobodnog od bolesti zahvaćene države članice, ako je takav dio utvrđen, ili susjednih država.
   Članak 4.
   Utvrđivanje područja A i B
   1.   Neposredno nakon sumnje na izbijanje ili nakon potvrde izbijanja visokopatogene influence ptica prouzročene visokopatogenim virusom influence A podtipa H5 za koji se sumnja ili je potvrđeno da je neuraminidaza tipa N1, pogođena država članica utvrđuje područje A, uzimajući u obzir pravne zahtjeve navedene u članku 11. Odluke 2006/416/EZ, i utvrđuje područje B uzimajući u obzir geografske, upravne, ekološke i epizootiološke čimbenike koji se odnose na influencu ptica te o njima izvješćuje Komisiju, ostale države članice i, prema potrebi, javnost.
   2.   Komisija u suradnji s pogođenom državom članicom pregledava područja koja je utvrdila pogođena država članica i za navedena područja poduzima prikladne mjere u skladu s člankom 9. stavkom 3. i stavkom 4. Direktive 89/662/EEZ i člankom 10. stavkom 3. ili stavkom 4. Direktive 90/425/EEZ.
   3.   Ako se potvrdi da je neuraminidaza drukčijeg tipa od N1, pogođena država članica ukida mjere koje je poduzela u vezi s navedenim područjem i o tome obavješćuje Komisiju i druge države članice.
   Komisija u suradnji s pogođenom državom članicom poduzima prikladne mjere u skladu s člankom 9. stavkom 3. ili stavkom 4. Direktive 89/662/EEZ i člankom 10. stavkom 3. ili stavkom 4. Direktive 90/425/EEZ.
   4.   Ako se kod peradi potvrdi prisutnost visokopatogenog virusa influence A podtipa H5N1, pogođena država članica:

               (a)

               o tome obavješćuje Komisiju i ostale države članice;

               (b)

               primjenjuje mjere predviđene člankom 5.:

                           i.

                           tijekom najmanje 21 dan u slučaju zaraženih područja i 30 dana u slučaju ugroženih područja nakon datuma završetka postupka preliminarnog čišćenja i dezinfekcije gospodarstava na kojima je izbila bolest, u skladu s člankom 7. stavkom 7. Odluke 2006/416/EZ; i

                           ii.

                           koliko god je dugo potrebno s obzirom na geografske, upravne, ekološke i epizootiološke čimbenike, koji su povezani s influencom ptica; ili

                           iii.

                           do datuma navedenog u prilogu za pogođenu državu članicu;

               (c)

               stalno obavješćuje Komisiju i države članice o cjelokupnom razvoju događaja za područja A i B.

         Komisija, u suradnji s pogođenom državom članicom, poduzima potrebne mjere u skladu s člankom 9. stavkom 3. ili stavkom 4. Direktive 89/662/EEZ i člankom 10. stavkom 3. ili stavkom 4. Direktive 90/425/EEZ.
   Članak 5.
   Opća zabrana
   Osim ograničenja u pogledu premještanja peradi, drugih ptica držanih u zatočeništvu, njihovih jaja za valenje i proizvoda dobivenih od takvih ptica kako je predviđeno Odlukom 2006/416/EZ za gospodarstva u zaraženom području, ugroženom području i području pod daljnjim ograničenjima, pogođena država članica dužna je osigurati da se:

               (a)

               ni jedan živi primjerak peradi i drugih ptica držanih u zatočeništvu, osim ptica iz članka 2. točke (c) i podtočaka i. i ii., i jaja za valenje od peradi, drugih ptica u zatočeništvu, osim ptica iz članka 2. točke (c) podtočke ii. i pernate divljači, ne otpremaju iz područja B u preostali dio državnog područja pogođene države članice ili, ako je primjenljivo, u druge države članice ili treće zemlje;

               (b)

               ni jedan proizvod dobiven od pernate divljači, namijenjen prehrani ljudi, ne otprema iz područja A i B u preostali dio područja pogođene države članice ili, ako je to primjenljivo, u ostale države članice ili treće zemlje;

               (c)

               ni jedan nusproizvod životinjskog podrijetla dobiven djelomično ili u cijelosti od vrsta ptica iz područja A i B za koje vrijede propisi Uredbe (EZ) br. 1774/2002 ne prevozi između područja A i B ili s tih područja otprema u preostali dio državnog područja pogođene države članice ili, ako je primjenljivo, u druge države članice ili u treće zemlje;

               (d)

               perad ili druge ptice držane u zatočeništvu ne okupljaju na mjestima za okupljanje unutar područja B, kao što su sajmovi, tržnice ili predstave.

         Članak 6.
   Odstupanja za živu perad i jednodnevne piliće
   1.   Iznimno od članka 5. točke (a) pogođena država članica može odobriti neposredan prijevoz peradi s gospodarstava na području B do klaonica u pogođenoj državi članici koje odredi nadležno tijelo ili, prema sporazumu između nadležnih tijela, do određene klaonice u drugoj državi članici ili trećoj zemlji.
   2.   Iznimno od članka 5. točke (a) pogođena država članica može odobriti neposredan prijevoz peradi s gospodarstava na području B do gospodarstva pod službenom kontrolom u istoj državi članici na kojem perad ostaje najmanje 21 dan.
   3.   Iznimno od članka 5. točke (a) pogođena država članica može odobriti neposredan prijevoz peradi s gospodarstava na području B do određenoga gospodarstva u drugoj državi članici ili u trećoj zemlji, pod uvjetom da:

               (a)

               se nadležno tijelo s tim složilo;

               (b)

               se na odabranom gospodarstvu ne drži nikakva druga perad;

               (c)

               je odabrano gospodarstvo pod službenim nadziranjem;

               (d)

               perad na odabranom gospodarstvu ostane najmanje 21 dan.

         4.   Iznimno od članka 5. točke (a) pogođena država članica može odobriti neposredan prijevoz jednodnevnih pilića iz valionice na području B:

               (a)

               do gospodarstava koja su pod službenom kontrolom u pogođenoj državi članici i to po mogućnosti izvan područja A;

               (b)

               do bilo kojega gospodarstva, po mogućnosti izvan područja A, pod uvjetom da su jednodnevni pilići izvaljeni iz jaja koja ispunjavaju zahtjeve iz članka 7. stavka 1. točke (b);

               (c)

               do bilo kojega gospodarstva, koje se po mogućnosti nalazi izvan područja A, pod uvjetom da su jednodnevni pilići izvaljeni iz jaja prikupljenih na gospodarstvima koja su se na dan prikupljanja nalazila izvan područja A i B te da su prevezeni u dezinficiranoj ambalaži.

         5.   Certifikati o zdravlju životinja koji prate pošiljke peradi ili jednodnevnih pilića iz stavaka 1., 2., 3. i stavka 4. točaka (b) i (c) upućene u druge države članice, moraju sadržati sljedeći navod:

      „Pošiljka je u skladu s uvjetima zdravlja životinja iz Odluke Komisije 2006/415/EZ.”

   6.   Premještanja u skladu sa stavcima 1., 2., 3. i 4. provode se pod službenom kontrolom. Dopuštena su samo nakon što je službeni veterinar potvrdio da za gospodarstvo podrijetla ne postoji sumnja na visokopatogenu influencu ptica. Korištena prijevozna sredstva moraju biti očišćena i dezinficirana prije i poslije upotrebe.
   Članak 7.
   Odstupanja za jaja za valenje i jaja slobodna od specifičnih patogena (SPF)
   1.   Iznimno od članka 5. točke (a) pogođena država članica može odobriti otpremu jaja za valenje:

               (a)

               prikupljenih na gospodarstvima koja se na dan prikupljanja nalaze na području B, do određene valionice u pogođenoj državi članici ili, prema sporazumu između nadležnih tijela, do određene valionice u drugoj državi članici ili trećoj zemlji;

               (b)

               prikupljenih na gospodarstvima koja se na dan prikupljanja nalaze na području B i na kojima je serološkim pregledom na influencu ptica, kojim se može otkriti 5 % prevalencija bolesti sa stupnjem pouzdanosti od najmanje 95 %, perad imala negativne rezultate i kod kojih je osigurana sljedivost do bilo koje valionice.

         2.   Iznimno od članka 5. točke (a) pogođena država članica za znanstvene, dijagnostičke ili farmaceutske namjene odobrava otpremu jaja za valenje ili jaja slobodnih od specifičnih patogena, koja su bila prikupljena na gospodarstvima koja su se na dan prikupljanja nalazila na području A ili B, u određene laboratorije, institute, proizvođače farmaceutskih proizvoda i cjepiva u zahvaćenim državama članicama ili, prema sporazumu između nadležnih tijela, u drugu državu članicu ili treću državu.
   3.   Certifikati o zdravlju životinja koji prate pošiljke jaja za valenje iz stavka 1. točaka (a) i (b) i stavka 2. namijenjeni drugim državama članicama, moraju sadržati sljedeći navod:

      „Pošiljka je u skladu s uvjetima zdravlja životinja iz Odluke Komisije 2006/415/EZ.”

   4.   Premještanja koja su dopuštena prema stavcima 1. ili 2. provode se pod službenom kontrolom. Dopuštena su samo nakon što je službeni veterinar potvrdio da za gospodarstvo podrijetla ne postoji sumnja na visokopatogenu influencu ptica. Korištena prijevozna sredstva moraju biti očišćena i dezinficirana prije i poslije upotrebe.
   Članak 8.
   Odstupanja za meso, mljeveno meso, strojno otkošteno meso pernate divljači te za mesne pripravke i mesne proizvode pripravljene od takvog mesa
   1.   Odstupajući od članka 5. točke (b) pogođena država članica može odobriti otpremu svježeg mesa, mljevenog mesa, strojno otkoštenog mesa, mesnih pripravaka ili mesnih proizvoda pernate divljači podrijetlom iz područja A ili B na nacionalno tržište, ako je takvo meso označeno oznakom zdravstvene ispravnosti iz Priloga II. Direktivi 2002/99/EZ ili nacionalnom oznakom utvrđenom u skladu s člankom 4. Uredbe (EZ) br. 2076/2005.
   2.   Odstupajući od članka 5. točke (b) pogođena država članica može odobriti otpremu:

               (a)

               mesnih proizvoda proizvedenih od mesa pernate divljači podrijetlom iz područja A ili B koji su bili podvrgnuti obradi u skladu sa zahtjevima za influencu ptica navedenim u retku 1 u točkama (a), (b) ili (c) Priloga III. Direktivi 2002/99/EZ;

               (b)

               svježeg mesa pernate divljači, podrijetlom izvan područja A ili B koje je proizvedeno u objektima unutar područja A ili B u skladu s Prilogom III. odjeljkom IV. Uredbe (EZ) br. 853/2004 te kontrolirano u skladu s poglavljem VIII. odjeljkom IV. Priloga I. Uredbi (EZ) br 854/2004;

               (c)

               mljevenog mesa, mesnih pripravaka, strojno otkoštenog mesa i mesnih proizvoda koji sadrže meso iz točke (b) i koji su proizvedeni u objektima koji se nalaze u području A ili B u skladu s odjeljkom V. i odjeljkom VI. Priloga III. Uredbi (EZ) br. 853/2004.

         Članak 9.
   Odstupanja za nusproizvode životinjskog podrijetla
   1.   Odstupajući od članka 5. točke (c) pogođena država članica dopušta:

               (a)

               otpremu nusproizvoda životinjskog podrijetla koji potječu od ptica s područja A ili B koji:

                           i.

                           su u skladu s uvjetima iz sljedećih priloga, ili njihovih dijelova, Uredbe (EZ) br. 1774/2002:

                                       —

                                       Priloga V.,

                                       —

                                       Priloga VII. poglavlja II(A), III(B), IV(A), VI(A i B), VII(A), VIII(A), IX(A) i X(A), i

                                       —

                                       Priloga VIII. poglavlja II(B), poglavlja III(II)(A) i poglavlja VII(A)(1)(a); ili

                           ii.

                           se uz primjenu biosigurnosnih mjera, kako bi se izbjeglo širenje virusa, prevoze do tih objekata, koji su odobreni u skladu s člancima od 12. do 15. ili člancima 17. ili 18 Uredbe (EZ) br. 1774/2002 za uklanjanje, daljnju preradu ili uporabu koja u najmanju ruku osigurava inaktivaciju virusa influence ptica; ili

                           iii.

                           se uz primjenu biosigurnosnih mjera, kako bi se izbjeglo širenje virusa, prevoze do korisnika ili sabirnih centara koji su odobreni i registrirani u skladu s člankom 23. stavkom 2. Uredbe (EZ) br. 1774/2002 za hranidbu životinja nakon obrade u skladu s točkama (5)(a)(ii) i iii. Priloga IX. toj Uredbi kako bi se u najmanju ruku osigurala inaktivacija virusa influence ptica;

               (b)

               otpremu neobrađenog perja ili njegovih dijelova, dobivenih od peradi ili uzgojene pernate divljači s područja B u skladu s Prilogom VIII. poglavljem VIII. odjeljkom A točkom 1.(a) Uredbe (EZ) br. 1774/2002;

               (c)

               otpremu s područja A ili B neobrađenog perja ili njegovih dijelova, dobivenog od peradi ili uzgojene pernate divljači, obrađenog parom ili nekom drugom metodom koja osigurava potpuno uništavanje patogena.

         2.   Pogođena država članica mora osigurati da proizvode iz ovog članka stavka 1. točaka (b) i (c) prati komercijalni dokument u skladu s Prilogom II. poglavljem X. Uredbe (EZ) br. 1774/2002 u kojoj se za proizvode iz ovog članka stavka 1. točke(c) u točki 6.1 navodi da su ti proizvodi obrađeni parom ili nekom drugom metodom koja osigurava potpuno uništenje svih patogena.
   Međutim, taj se komercijalni dokument ne zahtijeva za prerađeno ukrasno perje, prerađeno perje koje nose putnici za svoju osobnu uporabu ili za pošiljke prerađenog perja koje se šalju fizičkim osobama za neindustrijske namjene.
   Članak 10.
   Uvjeti za premještanje
   1.   Ako se premještanje životinja ili njihovih proizvoda, na koje se odnosi ova Odluka odobrava u skladu s člancima 6., 7., 8. i 9., odobrenje se mora temeljiti na povoljnim rezultatima procjene rizika koju je napravilo nadležno tijelo te se moraju poduzeti sve odgovarajuće biosigurnosne mjere kako bi se izbjeglo širenje influence ptica.
   2.   Ako su otprema, premještanje ili prijevoz proizvoda iz stavka 1. odobreni u skladu s člancima 7., 8. i 9., za koje vrijede uvjeti ili ograničenja, ti proizvodi moraju biti dobivenii njima se mora rukovati, moraju biti obrađeni, skladišteni i prevoženi tako da ne ugrožavaju zdravstveni status drugih proizvoda koji ispunjavaju sve zahtjeve zdravlja životinja za promet, stavljanje na tržište ili izvoz u treće zemlje.
   Članak 11.
   Usklađenost i izvješćivanje
   Sve države članice odmah donose i objavljuju mjere potrebne za usklađivanje s ovom Odlukom. O tome odmah izvješćuju Komisiju.
   Pogođena država članica te mjere primjenjuje odmah, čim kod peradi opravdano posumnja na prisutnost visokopatogenog virusa influence ptica podtipa H5N1.
   Pogođena država članica Komisiji i drugim državama članicama redovito dostavlja potrebne informacije o epidemiologiji bolesti i, prema potrebi, dodatnoj kontroli, mjerama nadziranja i kampanjama za obavješćivanje javnosti.
   Članak 12.
   Primjenjivost
   Ova se Odluka primjenjuje do 30. lipnja 2007.
   Članak 13.
   Ukidanje
   Odluka 2006/135/EZ stavlja se izvan snage.
   Članak 14.
   Adresat
   Ova je Odluka upućena državama članicama.

      Sastavljeno u Bruxellesu 14. lipnja 2006.

            Za Komisiju

         Markos KYPRIANOU

            Član Komisije

      (1)  SL L 395, 30.12.1989., str. 13. Direktiva kako je zadnje izmijenjena Direktivom 2004/41/EZ Europskog parlamenta i Vijeća (SL L 157, 30.4.2004., str. 33.), ispravljena u SL L 195, 2.6.2004., str. 12.

      (2)  SL L 224, 18.8.1990., str. 29. Direktiva kako je zadnje izmijenjena Direktivom 2002/33/EZ Europskog parlamenta i Vijeća (SL L 315, 19.11.2002., str. 14.).

      (3)  SL L 146, 13.6.2003., str. 1. Uredba kako je zadnje izmijenjena Uredbom Komisije (EZ) br. 590/2006 (SL L 104, 13.4.2006., str. 8.).

      (4)  SL L 10, 14.1.2006., str. 16.

      (5)  SL L 52, 23.2.2006., str. 41. Odluka kako je zadnje izmijenjena Odlukom 2006/384/EZ (SL L 148, 2.6.2006., str. 53.).

      (6)  SL L 167, 22.6.1992., str. 1. Direktiva kako je zadnje izmijenjena Aktom o pristupanju iz 2003.

      (7)  SL L 164, 16.6.2006., str. 61.

      (8)  SL L 274, 20.10.2005., str. 105. Odluka kako je zadnje izmijenjena Odlukom 2005/855/EZ (SL L 316, 2.12.2005., str. 21.).

      (9)  SL L 303, 31.10.1990., str. 6. Direktiva kako je zadnje izmijenjena Aktom o pristupanju iz 2003.

      (10)  SL L 139, 30.4.2004., str. 206., ispravljena u SL L 226, 25.6.2004., str. 22. Uredba kako je zadnje izmijenjena Uredbom Komisije (EZ) br. 2076/2005 (SL L 338, 22.12.2005., str. 83.).

      (11)  SL L 268, 14.9.1992., str. 54. Direktiva kako je zadnje izmijenjena Direktivom 2004/68/EZ (SL L 139, 30.4.2004., str. 321.), ispravljena u SL L 226, 25.6.2004., str. 128.

      (12)  SL L 139, 30.4.2004., str. 55., ispravljeno u SL L 226, 25.6.2004., str. 83. Uredba kako je zadnje izmijenjena Uredbom Komisije (EZ) br. 2076/2005.

      (13)  SL L 18, 23.1.2003., str. 11.

      (14)  SL L 273, 10.10.2002., str. 1. Uredba kako je zadnje izmijenjena Uredbom Komisije (EZ) br. 208/2006 (SL L 36, 8.2.2006., str. 25.).
   PRILOG

      DIO A

   Područje A kako je utvrđeno u skladu s člankom 4. stavkom 2.

               ISO kod države

               Država članica

               Područje A

               Datum do kad se primjenjuje članak 4. stavak 4. točka (b)

               Kod
               (ako je dostupan)

               Ime

               DK

               DANSKA

               Općine u pokrajini Funen:
               ÅRSLEV
               KERTEMINDE
               LANGESKOV
               MUNKEBO
               NYBORG
               ODENSE
               ØRBÆK
               OTTERUP
               RINGE
               RYSLINGE
               ULLERSLEV

               28.6.2006.

               HU

               MAĐARSKA

               Općine u pokrajini Bács-Kiskun:
               KISKŐRÖS
               KECEL
               IMREHEGY
               ORGOVÁNY
               KASKANTYÚ
               BÓCSA
               SOLTVADKERT
               TÁZLÁR
               PIRTÓ
               KISKUNHALAS
               JAKABSZÁLLÁS
               BUGACPUSZTAHÁZA
               BUGAC
               SZANK
               KISKUNMAJSA-BODOGLÁR
               HARKAKÖTÖNY
               FÜLÖPJAKAB
               MÓRICGÁT
               PETŐFISZÁLLÁS
               JÁSZSZENTLÁSZLÓ
               KISKUNMAJSA
               KISKUNFÉLEGYHÁZA
               GÁTÉR
               PÁLMONOSTORA
               KÖMPÖC
               CSÓLYOSPÁLOS

               9.7.2006.

               Općine u pokrajini Csongrád:
               ÜLLÉS
               BORDÁNY
               ZSOMBÓ
               SZATYMAZ
               SÁNDORFALVA
               FELGYŐ
               FORRÁSKÚT
               BALÁSTYA
               DÓC
               KISTELEK
               ÓPUSZTASZER
               CSONGRÁD
               BAKS
               CSENGELE
               PUSZTASZER
               CSANYTELEK
               TÖMÖRKÉNY

               9.7.2006.

      DIO B.

   Područje B kako je određeno u skladu s člankom 4. stavkom 2.

               ISO kod države

               Država članica

               Područje B

               Datum do kad se primjenjuje članak 4. stavak 4. točka (b)

               Kod
               (ako je dostupan)

               Ime

               DK

               DANSKA

               ADNS

               Pokrajina:

               28.6.2006.

               00700

               FUNEN

               HU

               MAĐARSKA

               ADNS

               Pokrajine:

               9.7.2006.

               00003

               BÁCS-KISKUN

               00006

               CSONGRÁD